සිකුරු හතේ සිනමාපටයෙන් රටක් හිනැස්සූ ගිරිරාජ් කෞශල්‍ය සිය දෙවැනි සිනමා කෘතියෙහි මූලික වැඩ කටයුතු ඉකුත් සිකුරාදාවේ උදෑසන රාජගිරිය සවරින් හෝටල පරිශ්‍රයේ පැවති මුහුරත් උළෙලකින් අනතුරුව ආරම්භ කළේය.සිකුරු හතේ මෙන්ම ප්‍රහසන සිනමාපටයක් වන මෙය නම් කොට ඇත්තේ සුහද කොකා යනුවෙනි.ගිරිරාජ් කෞෂල්‍ය කලකට ඉහත දී පිටපත රචනා කළ ජයප්‍රකාශ් සිවගුරුනාදන්ගේ අධ්‍යක්ෂණයක් වූ එතුමා ටෙලි සිතුවමේ චරිතයන් මෙම චිත්‍රපටය හරහා රිදී තිරයට පැමිණෙනු ඇත.සුහද කොකා ටී. වී. ටී. ආයතනය වෙනුවෙන් රවීන්ද්‍ර ගුරුගේ නිෂ්පාදනය කරයි.